Når du skal anlægge en græsplæne med rullegræs, skal du stadigvæk sørge for forarbejdet med at forberede jorden. Det tager derfor også noget arbejde, men allerede 14 dage efter anlæg af rullegræs, må græsset betrædes. Det giver dig hurtigt en ny græsplæne.
Det er bedst at anlægge rullegræs i maj eller august. Du kan også gøre det på andre tidspunkter, men igen er det bedst, at temperaturen er +7 grader, da det giver de bedste vækstbetingelser. Det er bare vigtigt, du ikke lægger det, når der er meget tørt.
Du får rullegræsset i ruller, som skal lægges inden for 2 dage, da det ellers vil tørre ud.